**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 28**

**гр. Трявна, 01.11.2015г.**

Днес, 01.11.2015 година се състоя заседание на Общинска избирателна комисия - гр. Трявна /ОИК/, назначена с Решение № 1832-МИ/НР/ 04.09.2015 г. на ЦИК.

На заседанието присъстват: Андреана Рачева, Снежана Бонева, Елена Колева, Валентина Жечева, Кольо Станев, Кремена Станева, Митко Рашков, Радослав Ников, Стоян Василев, Иван Петров, Камен Кънчев.

Отсъстващи – няма.

Налице е законоустановения кворум, съгласно разпоредбите на чл.85, ал.3 от Изборния кодекс /ИК/, комисията може да заседава и взема решения.

Заседанието бе открито в 16.30 часа под председателството на Андреана Рачева - председател на ОИК –Трявна.

**Андреана Рачева:**

Уважаеми колеги, откривам заседанието на ОИК – Трявна, което ще се проведе при следния

**Д Н Е В Е Н Р Е Д:**

1. Разглеждане на жалби.
2. Разглеждане на сигнал.
3. Разни

Гласували всички „за“ - 11 гласа, „против“ няма.

 **По точка първа от дневния ред – Докладва Андреана Рачева – председател на комисията.**

**Рачева:**  Общинска избирателна комисия - Трявна е сезирана с  жалба с вх. №22/ 01.11.2015г. по описа на електронния регистър на жалбите в ОИК-Трявна от Мария Николаева Пенева, преупълномощен представител на ПП „ГЕРБ“. В жалбата се сочи, че е налице нарушение в изборния ден по смисъла на чл.182, ал.2, предложение второ от ИК, твърди се, че във времето от 7.30 ч. лицето Марианна Велушева, регистриран кандидат за общински съветник от МК „Възрожденска Трявна“, се е намирало пред входа на секция № 9 и № 10 в района на кв. „Светушка“, като агитирала устно и в своя и на представляваната от нея местна коалиция гражданите, указвайки на присъстващите да гласуват с бюлетина № 12 в бюлетината за кмет на община. Твърди се, че посоченото лице продължава да агитира в своя и представляваната от нея местна коалиция в района на ОУ „Проф.П.Н.Райков“ кв. Светушка.

Прави се искане да се изпратят на място представители на ОИК и след като се уверят в истинността на казаното в жалбата да съставят АУАН срещу Марианна Велушева на основание чл.496 във въръзка 480 /ал.4/ от ИК.

С оглед проверката за изясняване обстоятелствата на жалбата бяха изпратени двама представители на ОИК-Трявна, от различно представени партии и коалиции, които на място не установяват лицето Мариянна Велушева да е агитирала устно пред входа на секция № 073500009 и № 073500010.

От представения снимков материал, който комисията не приема като доказателство не може да се приеме по безспорен начин, че Марианна Велушева е извършила твърдяното нарушение в жалбата.

 Поради изложеното, комисията счита, че не е извършено нарушение по чл. 182, ал.2 от ИК и жалбата следва да бъде оставена без уважение, като неоснователна и недоказана.

След направените разисквания и на основание чл.87, ал.1, т.22 от ИК, ОИК- Трявна

**Р Е Ш И:**

Оставя без уважение Жалба с вх. № 22/01.11.2015г., подадена от Мария Николаева Пенева, преупълномощено лице на ПП „ГЕРБ", като неоснователна и недоказана.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК - Трявна и да се публикува в Интернет страницата на комисията.

Гласували всички „за“ - 11 гласа, „против“ няма.

**Рачева:**  Общинска избирателна комисия - Трявна е сезирана с  жалба с вх. №23/ 01.11.2015г. по описа на електронния регистър на жалбите в ОИК-Трявна от МК “Възрожденска Трявна“, чрез Михаела Димова.

В жалбата се сочи, че в изборни секции № 073500005 и № 073500021, находящи се на улица „Ангел Кънчев“ № 150, НГПИ “Тревненска школа“ са пуснати бюлетини в избирателните урни без да се отстранят отрязаците със серийните номера. При въпрос към председателя на СИК било отговорено, че същите ще се отстранят при преброяването след края на избория ден. В жалбата се настоява ОИК - Трявна да излезе със становище по случаите.

С оглед проверката за изясняване обстоятелствата на жалбата бяха изпратени двама представители на ОИК-Трявна, от различни партии, които на място са установили, че и в двете секции има по една бюлетина без да бъде отстранен отрязъка със серийния номер. Следва да се укаже на посочените секционни избирателни комисии, че когато в избирателната кутия бъде намерена бюлетина, отговаряща на изискванията за действителност на гласа, но не е откъснат отрязакът с поредния номер на бюлетината в кочана, гласът се брои за недействителен, ако номерът на бюлетината не съвпада с никой от номерата в кочаните, от които са откъсвани бюлетините в тази избирателна секция. Това обстоятелство се описва и в съответния протокол с изборните резултати.

Поради изложеното, комисията счита, че жалбата е основателна и следва да бъде уважена, като съответните секционни избирателни комисии да се съобразят с указанията в настоящото решение.

След направените разисквания и на основание чл.87, ал.1, т.22 от ИК, ОИК- Трявна

**Р Е Ш И:**

Приема за установено, че Жалбата на МК“Възрожденска Трявна“ е основателна.

УКАЗВА на СИК – Трявна № 0735000005 и № 0735000021 да изпълнят указанията по тълкуване и прилагане на закона, съдържащи се в мотивната част на настоящото решение.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК - Трявна и да се публикува в Интернет страницата на комисията.

Гласували всички „за“ - 11 гласа, „против“ няма.

**Рачева:** Общинска избирателна комисия - Трявна е сезирана с  жалба с вх. № 24/ 01.11.2015г. по описа на електронния регистър на жалбите в ОИК-Трявна от МК “Възрожденска Трявна“, чрез Михаела Димова.

В жалбата се сочи, че кандидатът за общински съветник от Партия „ГЕРБ“ Мария Пенева е влизала в избирателното помещение на избирателна секция № 5, намираща се НГПИ “Тревненска школа“ на ул. „Ангел Кънчев“ № 150 – ляво, нарушавайки чл.232 от ИК.

 С оглед проверката за изясняване обстоятелствата на жалбата бяха изпратени двама представители на ОИК-Трявна от различни партии, които на място са установили, че секционната избирателна комия осигурява нормално протичане на изборния процес и не се установява нарушение на чл.232 от ИК.

Указано е на членовете са СИК за лицата, които имат право да присъстват в изборното помещение.

Поради изложеното, комисията счита, че жалбата е неоснователна и недоказана, като следва да бъде оставена без уважение.

След направените разисквания и на основание чл.87, ал.1, т.22 от ИК, ОИК- Трявна

**Р Е Ш И:**

Оставя без уважение Жалба с вх. № 24/01.11.2015г., МК“Възрожденска Трявна“, чрез Михаела Димова, като неоснователна и недоказана.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК - Трявна и да се публикува в Интернет страницата на комисията.

**Рачева:**  Общинска избирателна комисия - Трявна е сезирана с  жалба с вх. №25/ 01.11.2015г. по описа на електронния регистър на жалбите в ОИК - Трявна от МК “Възрожденска Трявна“, чрез Михаела Димова.

В жалбата се сочи, че кандидатът за общински съветник от Партия „ГЕРБ“ Мария Пенева е влизала в избателното помещение на избирателна секция № 2 намираща се в СОУ „П.Р.Славейков“ – дясно, нарушавайки чл.232 от ИК.

 С оглед проверката за изясняване обстоятелствата на жалбата бяха изпратени двама представители на ОИК-Трявна от различни партии, които на място са установили, че секционната избирателна комия осигурява нормално протичане на изборния процес и не се установява нарушение на чл.232 от ИК.

Указано е на членовете на СИК за лицата, които имат право да присъстват в изборното помещение.

Поради изложеното, комисията счита, че жалбата е неоснователна и недоказана, като следва да бъде оставена без уважение.

След направените разисквания и на основание чл.87, ал.1, т.22 от ИК, ОИК- Трявна

**РЕШИ:**

Оставя без уважение Жалба с вх. № 25/01.11.2015г., МК “Възрожденска Трявна“, чрез Михаела Димова, като неоснователна и недоказана.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК - Трявна и да се публикува в Интернет страницата на комисията.

**По точка втора от дневния ред – Докладва Андреана Рачева – председател на комисията.**

**Рачева:**  Общинска избирателна комисия - Трявна е сезирана със  Сигнал с вх. № 27/ 01.11.2015г. по описа на електронния регистър на жалбите в ОИК-Трявна от Мария Пенева, упълномощен представител на ПП “ГЕРБ“.

В жалбата се сочи, че е на лице изпълнително деяние по чл.167, ал.2 от НК по отношение на лицата, посочени в Сигнал с вх. № 27/ 01.11.2015г. по описа на електронния регистър на жалбите в ОИК-Трявна от Мария Пенева, упълномощен представител на ПП “ГЕРБ“. Посочените лица с посочени в сигнала превозни средства обикаляли града и околностите, снабдени с копия от списъци, съдържащи имената и личните данни на хората упражнили правото си на вот на 25.10.2015г. Те издирвали негласувалите граждани, като ги склонявали и заставяли да гласуват за Драгомир Иванов Николов, а също и ги извозвали до избирателните секции. В замяна им предлагали заплащане възлизащо на 100 лв. на глас. Това ще помогнело на Драгомир Николов да „удържи убедителна победа“ с допълнителни 800 гласа по начин инкриминиран в Наказателния кодекс.

Общинска избирателна комисия, счита че сигнала следва да бъде изпратен по компетентност на Районна прокуратура Трявна.

След направените разисквания и на основание чл.87, ал.1, т.22 от ИК, ОИК- Трявна

**Р Е Ш И:**

Изпраща на Районна прокуратура - Трявна Сигнал с вх. № 27/01.11.2015г. по описа на електонния регистър на жалбите в ОИК-Трявна, от Мария Пенева, упълномощен представител на ПП “ГЕРБ“, по компетентност.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК Трявна и да се публикува в интернет страницата на комисията.

**Председател:**

 **Андреана Иванова Рачева**

**Секретар:**

 **Радослав Янков Ников**